**DĖL ATSTOVŲ Į PANEVĖŽIO REGIONO PLĖTROS TARYBĄ DELEGAVIMO**

2019 m. balandžio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 43 punktu, 18 straipsnio 1 dalimi, Lietuvos Respublikos Regioninės plėtros įstatymo 15 straipsnio 1 ir 3 dalimis bei 16 straipsnio 1 dalies 1 punktu, Rokiškio rajono savivaldybės taryba

n u s p r e n d ž i a:

1. Deleguoti į Panevėžio regiono plėtros tarybą Rokiškio rajono savivaldybės merą Ramūną Godeliauską ir savivaldybės tarybos narį Tadą Barauską.

2. Pripažinti netekusiais galios Rokiškio rajono savivaldybės tarybos 2015 m. gegužės 8 d. sprendimą Nr. TS-135 „Dėl atstovų į Panevėžio regiono plėtros tarybą delegavimo“ ir Rokiškio rajono savivaldybės tarybos 2018 m. birželio 29 d. sprendimą Nr. TS-167 „Dėl Rokiškio rajono savivaldybės tarybos 2015 m. gegužės 8 d. sprendimo Nr. TS-135 „Dėl atstovų į Panevėžio regiono plėtros tarybą delegavimo“ dalinio pakeitimo“ .

Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

**AIŠKINAMASIS RAŠTAS PRIE TEIKIAMO SPRENDIMO „DĖL ATSTOVŲ Į PANEVĖŽIO REGIONO PLĖTROS TARYBĄ DELEGAVIMO“ PROJEKTO**

2019-04-05

 **Parengto sprendimo projekto tikslai ir uždaviniai.** Šiuo sprendimo projektu, remiantis Regioninės plėtros įstatymo 15 straipsnio 1 ir 3 dalimis, siūloma deleguoti į Panevėžio regiono plėtros tarybą Rokiškio rajono savivaldybės merą ir vieną savivaldybės tarybos narį.

 **Šiuo metu esantis teisinis reglamentavimas.** Regioninės plėtros įstatymo ir Vietos savivaldos įstatymo nuostatos.

 **Sprendimo projekto esmė.** Prasidėjus naujai išrinktos Rokiškio rajono savivaldybės tarybos kadencijai, ankstesnės kadencijos tarybos į Panevėžio regiono plėtros tarybą deleguoti nariai praranda savo įgaliojimus. Būtina, kad Rokiškio rajono savivaldybė deleguotų naujus atstovus į Panevėžio regiono plėtros tarybą. Vadovaujantis LR Regioninės plėtros įstatymo 15 straipsnio 1 ir 3 dalimis, Regiono plėtros taryba sudaroma iš regiono savivaldybių merų, deleguotų savivaldybių tarybų narių, Vyriausybės paskirto asmens ir socialinių ir ekonominių partnerių atstovų. Rajono savivaldybės taryba deleguoja į Panevėžio regiono plėtros tarybą naujai išrinktą rajono savivaldybės merą bei, priklausomai nuo savivaldybės gyventojų skaičiaus (iki 50 000 gyventojų), dar vieną savivaldybės tarybos narį. Deleguoti į regiono plėtros tarybą atstovai dalyvautų ir atstovautų Rokiškio rajono savivaldybę, sprendžiant svarbius regionui bei rajonui klausimus.

 **Galimos pasekmės, priėmus siūlomą tarybos sprendimo projektą:**

 **teigiamos** – deleguoti į regiono plėtros tarybą atstovai dalyvaus ir atstovaus Rokiškio rajono savivaldybę, sprendžiant svarbius regionui bei rajonui klausimus Panevėžio regiono plėtros taryboje;

 **neigiamos** – nėra.

 **Kokia sprendimo nauda Rokiškio rajono gyventojams.** Rokiškio r. savivaldybės tarybos atstovai regiono plėtros taryboje dalyvaus ir atstovaus rajono gyventojus, sprendžiant svarbius rajonui klausimus.

**Finansavimo šaltiniai ir lėšų poreikis**: sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė